PATVIRTINTA

Prezidento Valdo Adamkaus gimnazijos

direktoriaus 2021 m. kovo 1 d.

įsakymu Nr. VK- 87

**LIETUVOS EKO MOKYKLŲ TINKLO**

**NACIONALINIO DARNAUS VYSTYMOSI IR KŪRYBINIO MĄSTYMO KONKURSO**

**„NERK Į EKO 2021“ NUOSTATAI**

1. **BENDROSIOS NUOSTATOS**
2. Lietuvos EKO mokyklų tinklo nacionalinio darnaus vystymosi ir kūrybinio mąstymo konkurso „Nerk į EKO“ (toliau – Konkursas) nuostatai reglamentuoja Konkurso prioritetus, organizavimo tvarką, reikalavimus, darbų pateikimo Konkursui, vertinimo, dalyvių skatinimo tvarką ir kitą su Konkursu susijusią veiklą.
3. Konkurso organizatoriai: Lietuvos EKO mokyklų tinklo koordinatorė - Prezidento Valdo Adamkaus gimnazija.
4. Konkurso dalyviai - Lietuvos EKO mokyklų tinklo nariai.
5. **KONKURSO TIKSLAS IR UŽDAVINIAI**
6. **Konkurso tikslas** – atkreipti visuomenės dėmesį į gamtosaugines problemas: atskirų gyvūnų ir augalų rūšių nykimą, šiukšlių mažinimą ir vartojimo kultūros ugdymą.
7. **Konkurso uždaviniai**:
	1. ugdyti mokinių kūrybiškumą sprendžiant šiukšlių mažinimo problemas;
	2. suteikti žinių apie nykstančias Lietuvos gyvūnų ir augalų rūšis;
	3. sudaryti sąlygas atsiskleisti mokinių saviraiškai, meniniams, kūrybiniams gebėjimams kuriant gaminius iš įvairių antrinių žaliavų ir įvairių atliekų;
	4. puoselėti antrinių daiktų panaudojimo, vartojimo kultūros mažinimo idėją;
	5. atskleisti darnaus ryšio tarp žmogaus ir jį supančios aplinkos problematiką;
	6. vykdyti Lietuvos EKO mokyklų tinklo mokyklų gerosios patirties sklaidą.
8. **KONKURSO DALYVIAI**
9. Konkurse dalyvauja Lietuvos EKO mokyklų tinklo įstaigų mokytojai ir vaikai/mokiniai. Konkretus dalyvių skaičius ir amžius įstaigai neribojamas.
10. **KONKURSO PASKELBIMO TVARKA IR INFORMACIJOS SKLAIDA**
11. Informaciją apie Konkursą organizatoriai skelbia Prezidento Valdo Adamkaus gimnazijos interneto svetainėje (<https://adamkausgimnazija.lt/index.php?option=com_content&view=article&id=380>) bei apie Konkursą informuoja Lietuvos EKO mokyklų tinklo įstaigas elektroniniu paštu.
12. **KONKURSO EIGA IR SĄLYGOS**

8. Ugdytiniai/mokiniai iš pasirinktų antrinių žaliavų ar atliekų kuria erdvines figūras **nykstančių Lietuvos gyvūnų ir augalų tematika** ir jas nufotografuoja. Fotografuojami tik kūrybiniai darbai, fotografijose neturi matytis ugdytinių/mokinių veidų.

9. Kiekvienas Konkurso dalyvis gali pateikti po vieną fotografiją. Ji turi būti spalvota.

10. Fotografijos turi būti siunčiamos JPG formatu, ne mažiau kaip 1 MB. Dydis pikseliais ne mažesnis nei 3000 x 2000. Pageidautina, kad pagal dydį ir kitus parametrus tai būtų spaudai tinkamas failas.

11. Siunčiant fotografiją laiške turi būti nurodoma: fotografijos pavadinimas, fotografijos autoriaus pseudonimas, klasė, ugdymo įstaiga, rengusio mokytojo (auklėtojo) vardas, pavardė.

12. Fotografijos turi būti siunčiamos elektroniniu paštu ekotinklasmokykloms@gmail.com iki 2021 m. kovo 31 d.

1. **VERTINIMAS**

13. Konkursui atsiųstas fotografijas vertins Lietuvos EKO mokyklų tinklo koordinatorių sudaryta vertinimo komisija atsižvelgdama į:

13.1. originalumą ir kūrybiškumą;

13.2. panaudotų antrinių žaliavų ir atliekų įvairumą;

13.3. perduodamos žinios atitikimą Konkurso tematikai.

**VII. APDOVANOJIMAI**

14. Konkurso dalyviai bus apdovanoti dalyvių diplomais, o geriausių darbų autoriai – organizatorių prizais.

**VIII. BAIGIAMOSIOS NUOSTATOS**

15. Pateikdamas nuotraukas Konkursui, autorius automatiškai tampa Konkurso dalyviu bei sutinka su šio Konkurso Nuostatais ir sąlygomis.

16. Autorius, pateikdamas fotografiją konkursui, patvirtina, kad jos turinys neskatina religinės, tautinės nesantaikos ar kitaip nepažeidžia Lietuvos Respublikos įstatymų.

17. Pateikdamas fotografiją Konkurso dalyvis sutinka, kad fotografijoje vaizduojamas turinys būtų viešai publikuojamas spaudiniuose, naudojamas kuriant Lietuvos EKO mokyklų tinklo kalendorių, viešinamas elektroninėje erdvėje.

18 Pateikdami darbus, konkurso dalyviai visam autorių teisių apsaugos laikotarpiui neatlygintinai suteikia konkurso organizatoriams teisę atgaminti, išleisti, viešai skelbti, platinti konkursui pateiktus darbus ar jų kopijas Lietuvoje ar užsienyje.

19. Organizatoriai pasilieka teisę keisti Konkurso taisykles.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_